cyanic-selkie/wikianc huggingface dataset:
Մոլիզե
Մոլիզե (Molise), մարզ Հարավային Իտալիայում, Ապենինյան թերակղզում։ Տարածքը 4.437 քառ. կմ է, բնակչության թվաքանակը 2012 թվականի տվյալներով՝ 318.219 : Վարչական կենտրոնը Կամպոբասո քաղաքն է։ Ծովափնյա մասը բլրավոր հարթավայր է, կենտրոնական մասում՝ Մոլիզե սարահարթը, հարավում՝ Մատեսե կրաքարային լեռնաշղթան (բարձրությունը՝ մինչև 2050 մ Մելետո լեռ)։ Տնտեսության հիմքը գյուղատնտեսությունն է։ Մշակում են ցորեն, ընդեղեն, խաղող, ձիթենի և այլ կուլտուրաներ։ Կա անասնապահություն։ Արդյունաբերությունը կապված է գյուղատնտեսական արտադրանքի վերամշակման հետ։ Զարգացած է տնայնագործությունը։ Ստեղծվել են տուրիստական խոշոր համալիրներ։
Արտաքին հղումներ
Կատեգորիա:Իտալիայի մարզեր
Կոպլի (գյուղ, Լեիսի շրջան)
2011 թվականի տվյալներով գյուղում բնակվում էր 10 մարդ։
Իրենց վաղանց կյանքի կեսին...
«Իրենց վաղանց կյանքի կեսին...», Հովհաննես Թումանյանի ստեղծագործություններից , գրվել է 1919 թվականի մարտի 9-ին։
Պատմություն
Առաջին անգամ տպագրվել է 1935 թվականին՝ «Գրական թերթ»-ի 3-րդ համարում։ Հրատարակվել է Ռ․ Զարյանը «Երեք փաստաթուղթ» հոդվածում։
Վաղինակ Ասլանյան
Վաղինակ Սիրեկանի Ասլանյան, հայ նկարիչ, գծանկարիչ, Հայկական ԽՍՀ վաստակավոր նկարիչ։ Հայկական ԽՍՀ արվեստի վաստակավոր գործիչ։ Հայրենական մեծ պատերազմի մասնակից։ Հայրենական մեծ պատերազմի երկրորդ կարգի հաշմանդամ ։
Կենսագրություն
Վաղինակ Ասլանյանը ծնվել է 1918 թվականի դեկտեմբերի 21-ին, Երևանում, Արևմտյան Հայաստանից գաղթած բանվորի ընտանիքում։ 1934-1938 թվականներին սովորել և ավարտել է Երևանի գեղարվեստի ուսումնարանը, 1950 թվականին՝ Երևանի գեղարվեստա-թատերական ինստիտուտը, 1938-1939 թվականներին աշխատել է Կալինինոյի շրջանի Սարատովկա գյուղում, որպես մանկավարժ։ 1938-1941 թվականներին սովորել է Կիևի գեղարվեստի ակադեմիայում, Բ. Վ. Յոհանսոնի արվեստանոցում (1950-1953, Մոսկվա)։
1939-1942 թվականներին ծառայել է Կարմիր բանակում (63-րդ Անդրկովկասյան հրաձգային դիվիզիայի 170-րդ սակրավորների հատուկ գումարտակում)։ 1941 թվականի օգոստոսի 25-ից Ասլանյանի դիվիզիան գտնվել է Պարսկաստանում (Խոյ և Մակու քաղաքներում՝ թուրքական սահմանի մոտ)։ 1941 թվականի դեկտեմբերի 31-ին Նովոռոսիյսկից մեկնած զորքերի հետ գրավել են Թեոդոսիա քաղաքը։ 1942 թվականին վիրավորվել է, տեղափոխվել Կերչի հոսպիտալ, այնուհետև՝ Տուապսե քաղաք, ապա՝ Կիսլովոդսկ։ Բուժվելուց հետո ուղարկել են Բաքու, որտեղից էլ զորացրվել է , որպես Հայրենական մեծ պատերազմի հաշմանդամ։ Պարգևատրվել է Հայրենական մեծ պատերազմի երկրորդ աստիճանի շքանշանով և բազմաթիվ այլ մեդալներով ։
1960 թվականից դասավանդել է Երևանի գեղարվեստա-թատերական ինստիտուտում, պրոֆեսոր՝ 1987 թվականից ։
Աշխատանքներից գտնվում են Հայաստանի ազգային պատկերասրահում ։
Ստեղծագործություններ
Ստեղծել է հիմնականում դիմանկարներ, դիմանկարային կոմպոզիցիաներ ։
Ծանոթագրություններ
Կատեգորիա:Հայ նկարիչներ
Հարավային Ռուսաստանի հայոց թեմ
Հարավային Ռուսաստանի թեմ (Епархия Юга России), Հայ առաքելական եկեղեցու թեմ Ռուսաստանում, որը գործում է երկրի հարավաում։
Թեմի իրավասության ներքո են՝ Կրասնոդարի և Ստավրոպոլի երկրամասերը, Դաղստանի, Հյուսիսային Օսիայի, Ադիգեայի և Կարաչայ-Չերքեզիայի Հանրապետությունները, ինչպես նաև Աբխազիան։
Պատմություն
1966 թվականին Նոր Նախիջևանի և Հյուսիսային Կովկասի թեմի և Մոսկվայի ծխի միացումից հետո Մոսկվան դառնում է թեմի կենտրոն, ձևավորվում է Նոր Նախիջևանի և Ռուսաստանի թեմը։ 1998 թվականի հունվարի 13-ին Ամենայն Հայոց Գարեգին Ա Կաթողիկոսի հրամանով Նոր Նախիջևանի և Ռուսաստանի թեմը վերաձևավորվում է երեք թեմի.
1998 թվականին Ամենայն Հայոց Կաթողիկոսի կողմից Հարավային Ռուսաստանի թեմի առաջնորդ է նշանակվում Եզնիկ եպիսկոպոս Պետրոսյանը։ 2000 թվականին Ամենայն Հայոց Տ. Գարեգին Բ. Կաթողիկոսի Հայրապետական օրհնությամբ և տնօրինությամբ առաջնորդ է նշանակվում Գերաշնորհ Տ. Մովսես եպիսկոպոս Մովսեսյանը։ 2009 թվականին Սեպտեմբերի 23-ին Հայ Առաքելական Եկեղեցու Հարավային Ռուսաստանի թեմի կյանքում տեղի ունեցավ մեծ իրադարձություն՝ հանդիսավոր շուքով նշվեց առաջնորդարանի բացումը։
Արտաքին հղումներ
Կատեգորիա:Հայ առաքելական եկեղեցու թեմեր Կատեգորիա:Հայ Առաքելական Եկեղեցի
Old Friends from Young Years
Old Friends from Young Years, կալիֆորնիական Papa Roach խմբի դեբյուտային ստուդիական ալբոմը, որը թողարկվել է 1997 թվականին։
Ալբոմի մասին
Old Friends From Young Year-ը ձայնագրվել է միայն 700$-ով, որոնք տրամադրել է Տոնի Էսպերանսը՝ Տոբիի հայրը։ «Orange Drive Palms» և «Liquid Diet» երգերը տեղի ոչ մեծ ռադիոընկերություններում շատ հայտնի էին ։
Արտաքին հղումներ
Կատեգորիա:1997 ալբոմներ
Քլարենս Հադսոն Ուայթ
Քլարենս Հադսոն Ուայթ (Clarence Hudson White, ), ամերիկացի լուսանկարիչ, «Photo-Secession» ուղղության հիմնադիրներից մեկը, պիկտորիալիզմի ներկայացուցիչ։
Կենսագրություն
Նրա հայրը զբաղվել է նպարեղենի մեծածախ առևտրով, որտեղ որպես հաշվապահ սկսել է աշխատել նաև Քլարենսը։ Նրա կինը՝ Ջեյն Ֆելիքսը (նրանք ամուսնացել են 1893 թվականին) դարձել է նրա մուսան, քննադատը և մենեջերը։ Ուայթը լուսանկարների մեծ մասն արել է 1893-1906 թվականներին, երբ ողջ օրը աշխատել է նպարեղենի ընկերությունում և միայն երեկոներն ու հանգստյան օրերն է կարողացել օգտագործել լուսանկարելու համար։ 1898 թվականին նա ստեղծել է լուսանկարչության սիրահարների ակումբ։
Ստացել է Օհայոյի լուսանկարիչների ասոցիացիայի մեդալ (1896), մասնակցել է Ֆիլադելֆիայի 1898 թվականի Ֆոտոցուցահանդեսին։ Նույն թվականին նա հանդիպել է  Ալֆրեդ Ստիգլիցին և նրա հետ դարձել «Photo-Secession» լուսանկարչության ուղղության հիմնադիրներից մեկը։ 1906 թվականին նա թողել է նպարեղենային բիզնեսը, տեղափոխվել Նյու Յորք և ամբողջությամբ զբաղվել լուսանկարչությամբ։ Ուայթի աշխատանքները հայտնվել է «Photo-Secession» ցուցահանդեսներում, և հրատարակվել է «Stiglitz's Camera Work» ամսագրում։ Ամսագրի մի ամբողջ համար նվիրվել է նրա աշխատանքին։
Մանկավարժական գործունեություն
1907 թվականից նա լուսանկարչական արվեստ է դասավանդել Կոլումբիայի համալսարանում։ 1914 թվականին հիմնադրել է ժամանակակից լուսանկարչության դպրոց։ Քլարենսը եղել է հայտնի մանկավարժ, նրա աշակերտների թվում են եղել Մարգարեթ Բուրք-Ուայթը, Դորոթեա Լանժըը, Դորիս Ուլմանը, Փոլ Աութրեբրիջը և ամերիկյան լուսանկարչության շատ այլ նշանավոր վարպետներ։
Ուայթը և Ստիգլիցը
1910 թվականից Ստիգլիցը սկսել է հեռանալ պիկտորիալիզմից դեպի դասական լուսանկարչություն։ Ուայթը չի աջակցել ընկերոջը՝ հավատարիմ մնալով այս ուղղությանը և դառնալով պիկտորիալիզմի ամենամեծ ներկայացուցիչը։ 1916 թվականին նա հիմնադրել է Ամերիկյան պիկտորիալիզմի լուսանկարիչների միությունը և մինչև 1921 թվականը եղել է դրա նախագահը։ Միությունը կազմակերպել է իր սեփական ցուցահանդեսները, հրատարակել ամսագիր։ Այնուհանդերձ իր հիմնական դերը գտավ գեղարվեստական ​​կրթության ոլորտում։
Չիվա (Վալենսիա)
Չիվա (Վալենսիա) (Chiva, Xiva (Foia de Bunyol)), բնակավայր և մունիցիպալիտետ Իսպանիայում։ Մտնում է Վալենսիա պրովինցիայի մեջ՝ Իսպանիայում ։ Մտնում է Սևիլյա պրովինցիայի մեջ՝ Անդալուսիա ինքնավար համայնքում։ Մունիցիպալիտետը գտնվում է Օյա դե Բունյալ շրջանի կազմում։ Զբաղեցնում է 178,7 կմ² մակերես։ Բնակչությունը՝ 14539 մարդ(2010)։ Պրովինցիայի վարչական կենտրոնից գտնվում է 30կմ հեռավորության։
Ծանոթագրություններ
Կատեգորիա:Իսպանիայի բնակավայրեր
(5735) Լորիպաուլ
(5735) Լորիպաուլ (Loripaul), աստերոիդ աստերոիդների հիմնական գոտում։ Հայտնաբերվել է 1989 թվականի հունիսի 4-ին Էլեանոր Հելինի կողմից Պալոմարում ։
Միջին հեռավորությունը Արեգակից կազմում է 2,285501 ա. մ., առավելագույնը մոտենում է 1,9431 ա. մ. հեռավորության վրա և հեռանում 2,6279 ա. մ. ։ Արեգակի շուրջ մեկ ամբողջական պտույտ է կատարում 1262,03 երկրային օրվա ընթացքում, իր ուղեծրով շարժվելով միջինում 0,285254 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,08° անկյուն։
Արտաքին հղումներ
Կատեգորիա:1989 թվականին հայտնաբերված աստղագիտական մարմիններ Կատեգորիա:Էլեանոր Հելինի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Կառնուտ
Կառնուտ (նախկին անվանումը՝ Դիրաքլար), գյուղ Հայաստանի Շիրակի մարզի Ախուրյանի տարածաշրջանում, մարզկենտրոն Գյումրիից 7 կմ արևելք, Փամբակի լեռների ստորոտին։
Նախկինում մտել է Երևանի նահանգի Ալեքսանդրապոլի գավառի մեջ և տարբեր ժամանակներում ունեցել է Գառնուտ, Դիրակ, Դիրակլար, Դիրաքլյար, Տիրեքլեր, Կարնուտ անվանումները։ Կառնուտ է վերանվանվել 1946 թ. ապրիլի 26-ին ։
Ունի դպրոց, բուժկետ, կապի հանգույց։ Կառուցված է Կառնուտի ջրամբարը։
Աշխարհագրություն
Գյուղը տեղադրված է Փամբակի լեռնաշղթայի ստորոտում՝ քարքարոտ ձորում՝ ծովի մակարդակից 1570 մ բարձրության վրա։
Բնակչություն
1831 թվականից ի վեր բնակեցված է հայերով, որոնց նախնիների մի մասը 19-րդ դարում գաղթել է Արևմտյան Հայաստանի Դերջանի գավառից և Կարսի մարզից։
Ըստ ազգային վիճակագրական ծառայության տվյալների համայնքը 2013 թ-ի հունվարի 1-ի դրությամբ ունեցել է 929 մարդ։ Սեռային կազմում տղամարդիկ կազմում են 48%, կանայք՝ 52%։ Տարիքային խմբերը բաշխված են հետևյալ կերպ. մինչաշխատունակներ՝ 33%, աշխատունակներ՝ 51%, հետաշխատունակներ՝ 16%։
Կառնուտի ազգաբնակչության փոփոխությունը.
Տնտեսություն
Բնակչությունը զբաղվում է դաշտավարությամբ, անասնապահությամբ, պտղաբուծությամբ, թռչնաբուծությամբ, շաքարի ճակնդեղի և բանջարաբոստանային կուլտուրաների մշակությամբ։ Գյուղատնտեսության մասնագիտացման ուղղությունը երկրագործություննէ։ Գյուղատնտեսական հողահանդակները գրեթե ամբողջությամբ օգտագործվում են որպես վարելահողեր՝ կազմելով 514 հա։ Պետական հողերը գլխավորապես օգտագործվում են որպես վարելահողեր, արոտավայրեր՝ կազմելով համապատասխանաբար 146 և 421 հեկտար։ Մշակում են հացահատիկային, բանջարաբոստանային, կերային կուլտուրաներ, պտուղներ։ Նախկինում զբաղվել են շաքարի ճակնդեղի մշակությամբ, որոնք վերամշակվել է Սպիտակի շաքարի գործարանում։ Երկրաշարժի արդյունքում գործարանը հիմնովին ավերվել է և շաքարի ճակնդեղի ցանքերի մակերեսները զգալի կրճատվել են ։
Օգտակար հանածոներ
Կառնուտի շրջակայքը հարուստ է բազալտի հանքերով։
Պատմամշակութային կառույցներ
Կառնուտի գերեզմանոցում պահպանվել են IV դ. միանավ եկեղեցու ավերակներ։ Կառույցի ծավալա-տարածական հորինվածքը բարձրանում է բազմաստիճան գետնախարսխի վրա։ Ուղղանկյուն, արևելքից կիսաշրջան աբսիդով վերջավորվող աղոթասրահն ունի Հայաստանի հնագույն բազիլիկներին բնորոշ ձգված համաչափություններ (1։ 2.36)։ Աղոթասրահին հարավից կից է ուղղանկյուն սենյակ, որի արևելյան պատում՝ դրսից, փոքրիկ աբսիդի առկայությունը վկայում է վերջինիս շարունակության վրա արտաքին սյունասրահի գոյությունը։ Մուտքերը երեքն են՝ մեկը արևմուտքից և երկուսը՝ հարավից։ Պահպանվել է եկեղեցու քիվից մի բեկոր՝ ատամիկներով մշակված։ Ենթադրվում է, որ Կառնուտի եկեղեցին եղել է մեհյան, իսկ IV-V դարերում վերածվել եկեղեցու և X դարում վերակառուցվել։
Կառնուտում են գտնվում «Լույս աղբյուր» և Սբ. Մինաս մատուռները։
Եվգենի Դուռնև
Եվգենի Եվգենևիչ Դուռնև (Евге́ний Евге́ньевич Ду́рнев, ), խորհրդային և ռուսական ֆուտբոլիստ, հանդես է գալիս կիսապաշտպանի դիրքում։ Մարզիչ։
Ակումբային
Վլադիմիրյան ՄՊՄԴ-ի սան է, որտեղ նրա մարզիչը եղել է Ա. Մ. Չեչյոտկինը ։ Որպես ֆուտբոլիստ առավել հայտնի է 1990-ականներին Ռուսաստանի ֆուտբոլի բարձրագույն լիգայի «ԿԱՄԱԶ-ում», Նիժնի Նովգորոդի «Լոկոմոտիվում», «Ուրալանում» և Մոսկվայի «Տորպեդոյում» անցկացրած իր ելույթներով։ Այսպես, օրինակ, 1995 թվականին, հանդես գալով «ԿԱՄԱԶ-ի» կազմում, մեկ ամսվա ընթացքում 2-ական գոլ է խփել «Սպարտակի» և ԲԿՄԱ-ի դարպաս, շուտով գրավել է «Դինամոյի», ապա (նույն տարում) և «Տորպեդոյի» դարպասը, 1998 թվականին «Ուրալանի» կազմում գրավել է «Լոկոմոտիվի», «Դինամոյի» և «Տորպեդոյի» դարպասը։ 1999 թվականին, խաղալով Մոսկվայի «Տորպեդոյում», վնասվածք է ստացել, որը թույլ չի տվել զարգացնել կարիերան ։ 2000 թվականը ֆուտբոլիստը ստիպված էր բաց թողնել, իսկ հետո խաղացել է երկրորդ դիվիզիոնի թիմերում։ Ինչպես ֆուտբոլիստի կարիերայի սկիզբը, այնպես էլ ավարտը անցել են Վլադիմիրի «Տորպեդոյում»։ Նույն ակումբում նորամուտը նշել է 2006 թվականին՝ սկզբում որպես Օլեգ Ստոգովի օգնական, իսկ 2007 թվականից՝ որպես գլխավոր մարզիչ։ Դուրնևի գլխավորությամբ «Տորպեդոն» 2010 թվականին գրավել է առաջին տեղը երկրորդ դիվիզիոնում և հաջորդ տարի խաղացել է առաջին դիվիզիոնում, որտեղ ստացել է «ՖԱԼ-ի մարզչական արտադրամասի դահիճ» հումորային մականունը այն բանից հետո, երբ իրենց թիմերի կրած պարտությունից հետո վլադիմիրցիներից 5 մարզիչներ պաշտոնանկ են արվել ։ 2011 թվականի հոկտեմբերի 18-ին հրաժարականի դիմում է ներկայացրել, իսկ հաջորդ ամիս նշանակվել է երկրորդ դիվիզիոնում հանդես եկող «Տյումեն» ակումբի գլխավոր մարզիչ ։ 2012 թվականի սեպտեմբերի 27-ին ակումբն իր պատմության մեջ առաջին անգամ դուրս է եկել Ռուսաստանի գավաթի 1/8 եզրափակիչ՝ դառնալով այս փուլում երկրորդ դիվիզիոնի միակ ներկայացուցիչը ։ 2012/13 մրցաշրջանում «Տյումենը» «Ուրալ Պովոլժեի» տարածաշրջանում զբաղեցրել է 2-րդ տեղը՝ զիջելով միայն Օրենբուրգի «Գազովիկ» ակումբին, որից հետո Դուրնևը հեռացել է ակումբից ։ Որոշ ժամանակ եղել է Մոսկվայի «Տորպեդոյի» մարզչական շտաբի կազմում, իսկ հետո վերադարձել է «Տորպեդո» (Վլադիմիր)՝ զբաղեցնելով գլխավոր մարզիչի պաշտոնը ։
2017 թվականից եղել է ակումբի մարզական աշխատանքների գծով տնօրենի տեղակալ, ակումբի մարզական տնօրեն։ 2020 թվականից՝ «Տորպեդո» մարզահամալիրի տնօրեն ։
Հավաքականում
Ռուսաստանի ուսանողական հավաքականի կազմում մասնակցել է ամառային երկու Ունիվերսիադաների՝ Բուֆալո-93 (ԱՄՆ) և Ֆուկուոկա-95 (Ճապոնիա), դարձել է 1995 թվականի համաշխարհային Ունիվերսիադայի բրոնզե մեդալակիր Ֆուկուոկայում։ Նիգերիայի դեմ խմբային փուլի խաղում նա խփել է երեք անպատասխան գոլերից մեկը, իսկ Իրանի հետ քառորդ եզրափակիչի խաղում (3:1) դարձել է դուբլի հեղինակ ։
Հրավիրվել է Ռուսաստանի երիտասարդական հավաքական, սակայն չի մասնակցել ոչ մի խաղի ։
Արտաքին հղումներ
Կատեգորիա:Ռուս ֆուտբոլիստներ Կատեգորիա:Ռուս ֆուտբոլային մարզիչներ Կատեգորիա:Ֆուտբոլի կիսապաշտպաններ Կատեգորիա:Տորպեդո Մոսկվայի ֆուտբոլիստներ Կատեգորիա:Ռուսաստանի Պրեմիեր Լիգայի խաղացողներ
Ոչխարանց
Ոչխարանց (Քոյունյաթաղը, Koyunyatağı), հայկական նախկին բնակավայր Արևմտյան Հայաստանում՝ Հայոց ձորի գավառում, ներկայում՝ քրդաբնակ բնակավայր Թուրքիայի Հանրապետության Վանի մարզի Կղզի (Գյուրփընար) շրջանում ։
Անուն
Բնակավայրի հին հայկական անունը Ոչխարանց է։ Տարածված է եղել նաև Ոչխրանց անվանաձևը ։ Գոյություն ունի անվան ծագման մի քանի ավանդազրույց։ Դրանցից մեկի համաձայն բնակավայրի անվան ծագումը կապված է այդ վայրում Սուրբ Ատովմանցի նահատակվելու հետ։ Պարսիկների զորքը մոտենում է նրա վրանին և թաքուն մտնելով ներս սրով սպանում է։ Այդ կերպ սպանությունը ժողովրդի մեջ ընկալվել է որպես ոչխարների պես նահատակվել ։ Մեկ այլ ավանդազրույցի համաձայն գյուղը հիմնադրվել է Պարսկաստանից այստեղ եկած հարուստ հայի կողմից, ում ասում էին Ախշեն բեկ։ Նրա անվամբ գյուղում եղել են մի շարք տներ ։
Հայոց ցեղասպանությունից հետո թուրքական իշխանությունները բնակավայրն անվանել են Քոյունյաթաղը ։
Պատմություն
Բնակավայրն ունի հնագույն պատմություն։ Այդ մասին է վկայում գյուղի մոտ գտնվող դամբարանաբլրի առկայություն, որը թվագրվում է վաղ երկաթի դարաշրջանով։ Ըստ ուսումնասիրությունների՝ այդ տարածքը բնակեցված է եղել անհիշելի ժամանակներից ։
1848 թվականին Վան քաղաքի բնակիչ Հայրապետը պետությունից գնում է Ոչխարանց գյուղը և այնտեղ հիմնում մեծ ապարանք։ Հայտնի է, որ 1883 թվականին գյուղը հանդիսանում էր Վանի մի քանի հայերի սեփականությունը և ուներ կալվածքի կարգավիճակ ։
Տարածաշրջանի այլ հայկական բնակավայրերի պես Ոչխարանց գյուղը նույնպես հաճախակի ենթարկվել է թուրք-քրդական հարձակումների ու հալածանքների։ 1894-1896 թվականներին Օսմանյան կայսրությունում հայերի դեմ իրականացված Համիդյան ջարդերի ժամանակ, ըստ որոշ տեղեկությունների, սպանվել է Ոչխարանց գյուղի 3 բնակիչ, թալանվել 8 տուն ։
Հայոց ցեղասպանություն
Հայոց ցեղասպանության ժամանակ Ոչխարանցը նույնպես ենթարկվել է թուրքական զորքի ու քրդական զինված խմբավորումների հարձակումների։ Հայտնի է, որ 1915 թվականի ապրիլի 6-ից 7-ը գյուղի բնակչությունը հեռացել է դեպի Վանի Բերդակ գյուղ։ Այդտեղից ապրիլի 8-ին Գասպարի գլխավորությամբ մեկնել են սկզբում Շուշանց, այնուհետև Այգեստան ։ Ոչխարանց գյուղի՝ ցեղասպանությունից փրկված բնակիչները հետագայում բնակություն են հաստատել տարբեր վայրերում ։
Պատմամշակութային հուշարձաններ
Ոչխարանց գյուղը հարուստ է տարբեր ժամանակաշրջաններով թվագրվող պատմամշակութային հուշարձաններով՝ հնագույն դամբարաններ, պատմական բնակատեղիներ, վանքեր, գերեզմանոցներ և այլն ։
Սուրբ Ատովմյանց զորավարաց վանք
Ոչխարանց գյուղի հռչակավոր պատմամշակութային վայրերից էր Սուրբ Ատովմյանց զորավարաց վանքը։ Այն հանդիսանում էր հայկական առաքելական վանական համալիր և գտնվում էր գյուղի հյուսիսարևմտյան կողմում գտնվող բլրի գագաթին ։ Սուրբ Ատովմյանց զորավարաց վանական համալիրի հիմնադրման մասին տեղեկությունները քիչ են։ Ավանդության համաձայն՝ Ատովմյանց զորապետերը, որոնք կրոնական հետապնդման ենթարկվելուց խուսափելու համար եկել էին Հայաստան, սպանվել են պարսիկների կողմից։ Նրանց թաղել են վանքի տարածքում։ Հետագայում այդտեղ հիմնադրվել է վանական համալիրը, որը կրել է նրանց անունը ։ Մինչև Հայոց ցեղասպանությունը վանական համալիրը Վասպուրական նահանգի հայության համար հանդիսացել է հռչակավոր ուխտատեղիներից մեկը։ 1691 թվականին վանքը նշվել է Երեմիա Կոստանդնուպոլսեցու ստեղծած քարտեզում Ոչխարանց վանք անվամբ ։ Հայտնի է, որ Սուրբ Ատովմյանց զորավարաց վանքի մատուռում են թաղված եղել հայ իշխանների աճյունները    ։ Վանքի շուրջ տարածված էր հայկական գերեզմանոցը։ Հայոց ցեղասպանությունից հետո գերեզմանոցն ամբողջությամբ ավերվել է վանական համալիրի հետ միասին։ Հուշարձանի ոչնչացմանն է նպաստել նաև թուրքերի ու քրդերի կողմից գերեզմանոցի տարածքում իրականացված գանձագողության դրսևորումները։ 2014 թվականին Հայկական ճարտարապետությունն ուսումնասիրող կազմակերպության կողմից իրականացված ուսումնասիրությունների արդյունքում երբեմնի գերեզմանոցի տարածքում հայտնաբերվել էր միայն 3 խաչքար, որոնցից մեկը թվագրվում էր 1594 թվականով և նվիրված էր Խնդրիշենի գյուղապետ Ամիրջանի հիշատակին ։ 2014 թվականին Հայկական ճարտարապետությունն ուսումնասիրող կազմակերպության ուսումնասիրությունների համաձայն՝ վանական համալիրն ամբողջությամբ ավերված էր ։
Ճարտարապետական տեսակետից Սուրբ Ատովմյանց զորավարաց վանքը կազմված էր եկեղեցուց և մատուռից։ Եկեղեցին չափերով մեծ էր (ուներ 28 ոտնաչափ լայնություն)։ Արդեն 1800-ական թվականների վերջերին այն կիսավեր վիճակում էր ։ Սուրբ Ատովմյանց զորավարաց վանքի շրջակայքում էր գտնվում հայկական բազմադարյան գերեզմանոցը ։ Սուրբ Ատովմյանց զորավարաց վանքի շրջակայքում է գտնվել հայկական բազմադարյա գերեզմանոցը։ Հայոց ցեղասպանությունից հետո գերեզմանոցն ամբողջությամբ ավերվել է։ Հուշարձանի ոչնչացմանն է նպաստել նաև թուրքերի ու քրդերի կողմից գերեզմանոցի տարածքում իրականացված գանձագողության դրսևորումները։ 2014 թվականին Հայկական ճարտարապետությունն ուսումնասիրող կազմակերպության կողմից իրականացված ուսումնասիրությունների արդյունքում երբեմնի գերեզմանոցի տարածքում հայտնաբերվել էր միայն 3 խաչքար, որոնցից մեկը թվագրվում էր 1594 թվականով և նվիրված էր Խնդրիշենի գյուղապետ Ամիրջանի հիշատակին ։
Վերին Ոչխարանց գյուղատեղի
Ներկայիս ոչխարանց գյուղի հյուսիս-արևմուտքում է գտնվել Վերին Ոչխարանց գյուղը, որն առնվազն 19-րդ դարի կեսերից չի ունեցել բնակչություն։ Գյուղից հյուսիս-արևմուտք եղել է համանուն Վերին գյուղը ։
Տաղձրանց գյուղատեղի
Ոչխարանց բնակավայրից դեպի հյուսիս-արևմուտք էր գտնվում Տաղձրանց գյուղատեղին։ Այն տեղակայված էր ձորի եզրին։ Գյուղատեղին ժամանակին եղել է տարածաշրջանի հարուստ հայկական գյուղերից և ունեցել է մեծ թվով բնակչություն ։
Բնակչություն
Ոչխարանց գյուղը, լինելով բազմադարյան բնակավայր, մշտապես ունեցել է կայուն թվաքանակով հայ բնակչությունը։ 1883 թվականին արձանագրվել է, որ 19-րդ դարի սկզբներին գյուղն ունեցել է 80 տուն հայ բնակիչ ։
Ծանոթագրություններ
Կատեգորիա:Արևմտյան Հայաստանի գյուղեր
Ռոմեոն պետք է մեռնի
«Ռոմեոն պետք է մեռնի» (Romeo Must Die) ռեժիսոր Անջեյ Բարտկովյակի ֆիլմերից, որի գլխավոր դերերը մարմնավորում են Ջեթ Լին, Ալիան, Իսայյա Վաշինգտոնը, Ռասել Վոնգը, Դելրոյ Լինդոն, Դ.Բ. Վուդսայդը, Գենրի Օը, Ջոնկիտ Լին, Էդոարդո Բալերինին, Էնթոնի Անդերսոնը։
Սյուժե
Նրանք զենք ունեն և փող, բայց նրանք անզոր են նախկին ոստիկան Հան Սինգի դեմ։ Ջեթ Լին մարմնավորում է ամեն ինչի պատրաստ Սեմին, որը գլխակորույս սիրահարվել է Տրիշ Օ Դեյլին։ Նրան չի հուզում անգամ այն փաստը, որ վերջիններիս ընտանիքները մահացու մարտեր են մղում Օկլեանի շրջանից դուրս։ Վտանգները միավորում են սիրահարներին, երբ վերջիններս փորձում են պարզել արյունահեղության բուն պատճառները։
Սաշինո (գյուղ, Ֆյոդորովսկի շրջան)
Սաշինո (Сашино, Сашин), գյուղ Ռուսաստանի Բաշկորտոստան հանրապետության Ֆեոդորովսկի շրջանի կազմում։
Բնակչությունը 2009 թվականին գրանցված տվյալներով կազմում էր 4 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Ֆյոդորովսկի շրջանի բնակավայրեր
Հրաշք գործողը (ֆիլմ, 2000)
«Հրաշք գործողը» (The Miracle Worker), ռեժիսոր Նադյա Թեսի հեռուստատեսային ֆիլմը, 1962 թվականին նկարահանված համանուն ֆիլմի ռեմեյքը։ Գլխավոր դերերում նկարահանվել են Հալլի Քեյթ Այզենբերգը և Էլիսոն Էլլիոտը։ Ֆիլմը հիմնված է Ուիլյամ Գիբսոնի «Հրաշք գործողը» պիեսի վրա ։
Սյուժե
Տասնինն ամսական հասակում Հելեն Քելլերը տառապում է ծանր հիվանդությամբ, ինչի հետևանքով ամբողջովին զրկվում է տեսողությունից և լսողությունից։ Հելենը չի կարողանում շփվել իր ընտանիքի հետ, բացառությամբ մշտական հիստերիայի։ Նա ուտում է ձեռքերով, չի կարողանում ուղիղ քայլել և հաճախ իրերը կոտրում է։ Նրա ծնողները՝ Քեթին ու Արթուրը, խղճում են իրենց դստերը, բայց համոզված են, որ Հելենը մտավոր հետամնաց է։
Հայրը որոշում է օգտագործել աղջկան կրթելու վերջին հնարավորությունը՝ տուն ուսուցիչ հրավիրել։ Նա դիմում է Փերկինսի կույրերի դպրոց, որտեղից Քելլերների տուն են ուղարկում Էնն Սալլիվանին, որը երիտասարդ էր, և ինքն էլ ուներ տեսողության խնդիրներ։ Սալլիվանն այդ դպրոցում մեծացել էր եղբոր՝ Ջոնի հետ, որը մահացել էր փոքր տարիքում։ Ուսուցչուհին համոզված է, որ կարող է Հելենին մոտենալու ուղիներ գտնել։
Սալլիվանը Հելենին սովորեցնում է օգտվել սեղանի սպասքից և ճիշտ քայլել՝ օգտագործելով բավականին կոշտ մեթոդներ։ Արթուրն այդ ամենից դժգոհ է, և նա ուսուցչուհուն հրամայում է հեռանալ իրենց տանից։ Ի պատասխան՝ ուսուցչուհին խնդրում է իրեն տալ երկու շաբաթ, որի ընթացքում Հելենն ամբողջովին մեկուսացված կլինի աշխարհից և կգտնվի Սալլիվանի խնամքի տակ։ Քեթին ու Արթուրը դժկամորեն համաձայնվում են։
Ուսուցչուհուն հաջողվում է հաջողության հասնել ուսուցման մեջ, բայց նա չի կարողանում հասնել գլխավորին․ Հելենը պետք է հասկանա, որ յուրաքանչյուր առարկա ունի անվանում։ Էննին տրված երկու շաբաթն ավարտվում է, և նա արդեն պատրաստվում է հեռանալ, երբ հանկարծ Հելենը հասկանում է, որ ուսուցչուհու մատների հատուկ շոշոփումը նշանակում է «ջուր»։
Հիմա՝ ուսման այդ կտրուկ բեկումից հետո, Հելենն սկսում է աստիճանաբար սովորել ճանաչել աշխարհը շոշափողական զգայությունների և ուսուցչուհու հետ շփման միջոցով։
Քննադատություն
«Filmcritic.com» կայքի քննադատ Քրիստոֆեր Նալլը ֆիլմը, ընդհանուր առմամբ, դրական է գնահատել և գովաբանել է Լուկաս Բլեքի ու Հալլի Քեյթ Այզենբերգի խաղը, բայց ֆիլմն անվանել է «տիպիկ» ։
«Rotten Tomatoes» կայքում ֆիլմն ունի 78 % վարկանիշ։
Արտաքին հղումներ
Կատեգորիա:Դիսնեյյան ֆիլմեր Կատեգորիա:Ամերիկյան դրամա ֆիլմեր Կատեգորիա:Անգլերեն ֆիլմեր Կատեգորիա:2000 ֆիլմեր Կատեգորիա:Ամերիկյան ֆիլմեր Կատեգորիա:Walt Disney Pictures ֆիլմեր Կատեգորիա:Ամերիկյան ռիմեյք ֆիլմեր Կատեգորիա:Պիեսների հիման վրա նկարահանված ամերիկյան ֆիլմեր
Սինատիբեթյան լեզուներ
Սինատիբեթյան լեզուները Արևմտյան, Հարավարևմտյան և Հարավային Ասիայի մի մասում տարածված 270 լեզուների լեզվաընտանիք է, որը այդ թվում ընդգրկում է չինարենը և տիբեթաբիրմանյան լեզուները։ Բնական խոսողների թվով սինատիբեթյան լեզուները զբաղեցնում են առաջին տեղը աշխարհում։ Սինատիբեթյան լեզվաընտանիքի ներքին դասակարումը դեռ քննարկման առարկա է։
Արտաքին հղումներ
Կատեգորիա:Լեզվաընտանիքներ * Նախասինատիբեթյան
Ազգային հաշիվների համակարգ
Ազգային հաշիվների համակարգ (ԱՀՀ), մակրոտնտեսական գործընթացների նկարագրման և վերլուծության համար կիրառվող փոխկապակցված ցուցանիշների համակարգ է։ Այս համակարգն օգտագործվում է աշխարհի ավելի քան 150 ազատական տնտեսակարգ ունեցող երկրներում։ ԱՀՀ-ն հանդես եկավ XX դարի կեսերին տնտեսական առումով առավել զարգացած երկրներում, կապված ազատական տնտեսակարգի կարգավորման և տնտեսական քաղաքականության ձևավորման համար անհրաժեշտ միջոցների կիրառմամբ պայմանավորված համակարգված գործնական տեղեկատվության պահանջարկով։ Ըստ հիմնական մեթոդաբանական դրույթների, ԱՀՀ-ն միասնականացվում է վճարային հաշվեկշռի և միջճյուղային հաշվեկշռի հետ, դրա տվյալները լայնորեն օգտագործվում են միջազգային տնտեսական կազմակերպությունների, այդ թվում' ՄԱԿ-ի համապատասխան ստորաաժանումների, Արժույթի միջազգային հիմնադրամի, Համաշխարհային բանկի, Տնտեսական համագործակցության և զարգացման կազմակերպության, ԱՊՀ միջպետական վիճկոմիտեի կողմից։
Պատմություն
Ազգային հաշիվների մշակման և զբաղվածության համակարգված չափման սկզբնական շարժառիթը համախառն տնտեսական գործունեության ճշգրիտ միջոցառումների անհրաժեշտությունն էր։ Մեծ դեպրեսիայի արդյունքում սա ավելի դյուրին դարձավ, և հիմք հանդիսացավ Քեյնսյան մակրոտնտեսական կայունացման քաղաքականության և պատերազմի տնտեսական պլանավորման համար։ Նման միջոցների մշակման առաջին ջանքերը ձեռնարկվել են 1920-ականների վերջին և 1930-ական թվականների վերջին, մասնավորապես  Քոլին Քլարկի և Սայմոն Կուզնեցների կողմից։ Մեծ Բրիտանացի Ռիչարդ Սթոունը հետագա աշխատանքները նվիրեց Երկրորդ աշխարհամարտի ընթացքին և դրանից հետո կատարվող իրադարձություններին։ Առաջին պաշտոնական ազգային հաշիվները Միացյալ Նահանգների կողմից հրապարակվել են 1947 թվականին։ Շատ չանցած, շատ եվրոպական երկրներ հետևեցին նույն օրինակին, և  1952 թվականին ՄԱԿ-ը հրապարակեց Ազգային հաշիվների և աջակցության աղյուսակների համակարգը ։ Ազգային հաշվապահական հաշվառման միջազգային ստանդարտները հաշվվում  են ՄԱԿ-ի ազգային հաշիվների համակարգով, որի վերջին տարբերակը թողարկվել է 2008 թվականին ։
Դրանից առաջ նույնիսկ 1920-ականների սկզբին գոյություն ունեին ազգային տնտեսական հաշիվների աղյուսակներ։ Նման համակարգերից մեկը կոչվում էր ազգային տնտեսության հավասարակշռություն և օգտագործվում էր ԽՍՀՄ-ում և այլ սոցիալիստական երկրներում ՝ սոցիալիստական արտադրության արդյունավետությունը չափելու համար ։
Եվրոպայում Համաշխարհային ազգային հաշիվների համակարգը հարմարեցվել է Եվրոպական հաշիվների համակարգումին (ESA), որն օգտագործվում է Եվրամիության անդամ երկրների և եվրոպական շատ այլ երկրների կողմից։ Այս թեմայի վերաբերյալ հետազոտությունները շարունակվում են մինչ օրս ։
Ընդհանուր դրույթներ
Ազգային հաշիվների համակարգն իրենից ներկայացնում է որոշակի ժամանակաշրջանում երկրում տեղի ունեցող տնտեսական երևույթների համապարփակ նկարագրություն։
Ազգային հաշիվների համակարգը վիճակագրության մեջ առկա առավել լիարժեք համակարգ է, որն ի տարբերություն տնտեսության որևէ կոնկրետ կողմն արտացոլող տնտեսական վիճակագրության այլ ճյուղերի, արտացոլում է ողջ տնտեսությունն ամբողջությամբ։
Ազգային հաշիվների համակարգում յուրաքանչյուր առանձին ցուցանիշ հանդիսանում է հաջորդական համակարգի մի մասը։
Կիրառության բանաձև
Ազգային հաշիվները լայնորեն ներկայացնում են տնտեսության տնտեսական դերակատարների (տնային տնտեսություններ, կորպորացիաներ, կառավարություն) արտադրանքը, ծախսերը և եկամուտները, ներառյալ նրանց հարաբերությունը այլ երկրների տնտեսությունների հետ և նրանց ունեցվածքի (զուտ արժեք)։ Նրանք ներկայացնում են ինչպես հոսքերը (որոշ ժամանակահատվածի համար), այնպես էլ բաժնետոմսերը (չափվում են ժամանակահատվածի վերջում) `ապահովելով, որ հոսքերը հավասարվեն  բաժնետոմսերի հետ։ Ինչ վերաբերում է հոսքերին, ապա ազգային եկամուտների և արտադրանքի հաշիվները (ԱՄՆ տերմինաբանությամբ) տալիս են գնահատումներ եկամտի և արդյունքի դրամական արժեքի համար մեկ տարվա կամ եռամսյակի համար, ներառյալ ՀՆԱ-ն։ Ինչ վերաբերում է բաժնետոմսերին, ապա «կապիտալ հաշիվները» հաշվեկշռային մոտեցում են, որը մի կողմում ունի ակտիվներ (ներառյալ `հողի արժեքները, կապիտալի բաժնետոմսերը և ֆինանսական ակտիվները), մյուս կողմից` պարտավորությունները և զուտ արժեքը, որոնք չափվում են վերջի տվյալների դրությամբ։ հաշվարկման ժամանակահատվածը։ Ազգային հաշիվները ներառում են նաև ակտիվների, պարտավորությունների և զուտ արժեքի փոփոխությունների միջոցառումներ ՝ յուրաքանչյուր հաշվապահական հաշվառման ժամանակահատվածի համար։ Դրանք կարող են վերաբերել դրամական միջոցների հաշիվների հոսքին, կամ  կրկին, կապիտալ հաշիվներին ։
Ազգային հաշիվներում կան մի շարք համախմբային միջոցառումներ, մասնավորապես, համախառն ներքին արտադրանքը կամ ՀՆԱ-ն, համախառն տնտեսական գործունեության թերևս ամենատարածված միջոցը։ ՀՆԱ-ի բաժանման ձևերը ներառում են որպես եկամտի տեսակներ (աշխատավարձ, շահույթ և այլն) կամ ծախսեր (սպառում, ներդրումներ / խնայողություն և այլն)։ Այս միջոցները մակրոտնտեսական տվյալների օրինակներ են   ։ Նման համախառն միջոցները և դրանց փոփոխությունը ժամանակի ընթացքում, ընդհանուր առմամբ, առավելագույն հետաքրքրություն են առաջացնում տնտեսական քաղաքականություն մշակողների համար, չնայած  ազգային հաշիվները պարունակում են տնտեսական վերլուծության համար տեղեկատվության աղբյուր, օրինակ՝ մուտքային-ելքային աղյուսակներ, որոնք ցույց են տալիս, թե ինչպես են արդյունաբերությունները համագործակցում միմյանց հետ արտադրության ընթացքում։
Ազգային հաշիվները կարող են ներկայացվել անվանական կամ իրական գումարներով, իսկ իրական արժեքները ճշգրտվում են ժամանակի ընթացքում՝ գնային փոփոխությունների հետևանքները հանելու համար ։ Համապատասխան գների ինդեքսը կարող է ստացվել նաև ազգային արդյունքից։
Գնաճի մակարդակը (գնի մակարդակի աճի տեմպը) կարող է հաշվարկվել ազգային արտադրության կամ դրա ծախսային բաղադրիչների համար։ Տնտեսական աճի տեմպերը ( ՀՆԱ-ի աճի տեմպը) հիմնականում չափվում են իրական ժամանակահատվածում (հաստատուն գներով)։ Ազգային հաշիվների տնտեսական աճի տվյալների  օգտագործման ձևերից մեկն այն է, որ աճի հաշվառման մեջ է գտնվում մի երկրի ավելի երկար ժամանակահատվածների ընթացքում՝ աճի գնահատելու  տարբեր աղբյուրներ ՝ գործոնային ներդրումների աճը կամ տեխնոլոգիական փոփոխությունը ։
Հաշիվները բխում են վիճակագրական աղբյուրի տվյալների բազմազանությունից, ներառյալ հարցումները, վարչական և մարդահամարի տվյալները և կարգավորող տվյալները, որոնք ինտեգրված և ներդաշնակեցված են հայեցակարգային շրջանակներում։Դրանք սովորաբար կազմվում են յուրաքանչյուր երկրի ազգային վիճակագրական գրասենյակների և / կամ կենտրոնական բանկերի կողմից, չնայած դա միշտ չէ որ այդպես է, և դրանք կարող են թողարկվել ինչպես տարեկան, այնպես էլ եռամսյակային հաճախականությամբ։Գործնական խնդիրները կարող են ուենալ անճշտություններ տնտեսական և հաշվապահական հաշվառման մեթոդաբանությունների միջև եղած տարբերությունների պատճառով. տարբեր աղբյուրներից տվյալների որակի վերահսկելի փորձերի բացակայությունից, ինչպես նաև բանկային և ֆինանսական հատվածների ոչ նյութականությունների և ծառայությունների չափումից կախված ։
80-ականներից սկսած ազգային հաշիվներին վերաբերող երկու զարգացում ներառում է հետևյալը։ Սերնդային հաշվապահությունը սոցիալական ապահովագրության, այդ թվում՝ սոցիալական ապահովության և սոցիալական առողջության ապահովագրության միջոցով, սերունդների ամբողջ կյանքի հարկային բեռների բաշխումը չափելու մեթոդն է։ Այն առաջարկվել է որպես հարկաբյուջետային քաղաքականության կայունության ավելի լավ ուղեցույց, քան բյուջեի պակասուրդը, որն արտացոլում է միայն ընթացիկ տարում մինուս ծախսերը։  Բնապահպանական կամ կանաչ ազգային հաշվապահությունը բնապահպանական ակտիվների գնահատման եղանակ է, որը սովորաբար չի հաշվարկվում ազգային հարստությունը չափելու միջոցով, այլ մասամբ դրանց գնահատման դժվարության պատճառով։ Մեթոդը առաջարկվել է որպես շրջակա միջավայրի ակտիվների ենթադրյալ զրոյական գնահատման այլընտրանք և շրջակա միջավայրի դեգրադացիայի առկայության պայմաններում բարեկեցության մակարդակների կայունությունը չափելու միջոց ։ Ազգային հաշիվներից բխող մակրոտնտեսական տվյալները նույնպես լայն հետաքրքրություն են ներկայացնում, օրինակ ՝ որոշ կենսապահովման ինդեքսներ, գործազրկության մակարդակ և աշխատուժի մասնակցության մակարդակ ։
Որոշ դեպքերում, դրանցից ազգային հաշիվների նման կարող է գնահատվել, ինչպիսիք են անձնական սպառման ծախսերից հաշվարկված գների ինդեքսը և ՀՆԱ-ի բացը (դիտարկված ՀՆԱ-ի և հավանական ՀՆԱ-ի միջև տարբերությունը) ։
Հաշիվները կարող են չափվել որպես հիմնական կապիտալի սպառման համախառն կամ զուտ միավոր (ազգային հաշիվների հայեցակարգ, որը նման է բիզնեսի հաշիվների ամորտիզացիայի)։
Ավստրալիայի ուսումնասիրությունը ցույց է տվել, որ այս չհրապարակված աշխատանքի արժեքը կազմում է ՀՆԱ-ի մոտավորապես 50% -ը ՝ դարձնելով դրա բացառումը բավականին նշանակալի ։ Քանի որ ՀՆԱ-ն սերտորեն կապված է ազգային հաշիվների համակարգի հետ, դա կարող է հանգեցնել ազգային հաշիվների աղավաղված տեսակետի։ Քանի որ ազգային հաշիվները լայնորեն օգտագործվում են պետական քաղաքականության մշակողների կողմից վերահսկելի տնտեսական օրակարգերի իրականացման ընթացքում , որոշ վերլուծաբաններ կողմ են արտահայտվել ազգային հաշիվների ձևավորման փոփոխության կամ պետական քաղաքականության ձևակերպման մեջ փոփոխությունների համար ։
ԱՀՀ հաշիվներ
Ազգային հաշիվների համակարգն ընդգրկում է հետևյալ հաշիվները՝
Ապրանքների և ծառայությունների հաշիվը յուրատեսակ ամփոփ աղյուսակ է։ Ինչպես և բոլոր հաշիվները, այն կազմված է երկու մասից․ ռեսուրսներ մասում ցույց է տրվում ապրանքների և ծառայությունների արտադրության և ներմուծման ծավալները, իսկ օգտագործում մասում այդ ապրանքների և ծառայությունների ծավալների օգտագործումը սպառման (միջանկյալ և վերջնական), կուտակման (հիմնական և շրջանառու կապիտալի) և արտահանման նպատակով։ Հաշվի յուրաքանչյուր մաս ձևավորվում է ինքնուրույն՝ վիճակագրական տեղեկատվության սեփական հոսքերի հիման վրա, որի հետևանքով դրանց վերաբերյալ հանրագումարները կարող են միմյանցից որոշ չափով տարբերվել։ Հաշվի հաշվեկշռման համար այդ տարբերությունը ձևակերպվում է 'վիճակագրական շեղում ցուցանիշի տեսքով, որը հաշվի բոլոր մասերի կառուցման ժամանակ բնութագրվում է գումարային սխալը։
Համախառն ներքին արդյունքի 4-5%-ը չգերազանցող վիճակագրական շեղումը թույլատրելի է համաշխարհային պրակտիկայում և վկայում է հաշվարկների մշակման բավարար որակի մասին։
Արտադրության հաշվի ռեսարսային մասը կազմված է՝
Սկզբնական եկամուտների ձևավորման հաշիվն արտացոլում է արտադրության գործընթացների հետ անմիջականորեն կապված բաշխողական գործառնությունները։ Հաշվի ռեսույսային մասը կազմված է հետևյալ բաղադրիչներից.
Օգտագործումը ներառում է ՀՆԱ-ի սկզբնական բաշխման տարրերը՝
Սկզբնական եկամուտների բաշխման հաշիվն արտացոլում է տնտեսության մակարդակով եկամուտների բաշխումը և վերաբաշխումը՝ հաշվի առած այլ երկրների հետ հարաբնրությունները։ Այն բնութագրում է արտադրական գործունեությունից և սեփականաթյունից առացված սկզբնական եկամուտների բաշխումը։ Ռեսուրսային մասում ցայց են տրվում ինչպես արտադրական գործունեությունից ստացված եկամուտները (տնտեսության համախուռն շահույթը, աշխատաղների աշխատանքի վարձատրությունը, արտադրության և ներմուծման հարկերը), այնպես էլ վերաբաշխողական գործառնությունների արույունքում ստացված եկամուտների այլ տեսակները՝ հաշվի առած այլ երկրներից մուտքերը (եկամուտներ սեփականությունից, եկամուտներ ձեռնարկատիրությունից)։ Հաշվի հաշվեկռող հոդվածը սկզբնական եկամուտների սարդոն է։
Եկամուտների երկրորդային բաշխման հաշիվը սկզբունքորեն ընդգրկում է միայն դրամական ձևով տրանսֆերտների միջոցով եկամուսների վերաբաշխումը, որը հնարավորություն է տալիս վերաբաշխման գործընթացներում սահմանազատել երկու փուլ՝ դրամական ձևով արանսֆելուներ և բնեղեն ձևով տրանսֆերտներ։ Այդպիսի տարբերակում, տվյալ դեպքում, կիրառվում է մի կողմից՝ տնային տնտեսությունների և մյուս կողմից՝ պետական կառավարման մարմինների և տնային տնտեսությունների սպասարկող ոչ առևտրային կազմակելուլությունների (ՏՏՍՈԱԿ) միջև հարաբերություններում։ Սկզբնական եկամուտների սալդոյի հետ մեկտեղ, ռեսուրսների մասում արտացոլվում են ընթացիկ եկամտահարկերը, հարստության վրա հարկերը և այլն, ինչպես նաև, այլ ընթացիկ տրանսֆերտները։ Օգտագործման մեջ արտացոլվում են տոսնաֆերաների նույն տեսակները։ Ընդ որում, հատվածների մի մասի համար այդպիսի տրանսֆերտները վերաբերվում են ռեսուրսներին, իսկ մյուաների համար՝ օգտագործմանը, դրանց կոնկրետ բովանդակությունը տարբերվում է կախված հատվածից։ Հաշվի հաշվեկշռող հոդվածը հանդիսանում է համախառն տնօրինվող եկամուտը։
Եկամուտների օգտագործման հաշիվն արտացոլում է տնօրինվող եկամուտը՝ որպես ռեսուրս։ Օգտագործման մեք արտացոլվում է տնօրինվող եկամտի բաշխանմը՝ վերջնական սպառման և կուտակման միջև։ Համակարգի շրջանակում վերջնական սպառումն իրականացվում է միայն պետական կառավարման մարմինների, ՏՏՍՈԱԿ-ի և տնային անտեսությունների կողմից։ Եկամուտների օգտագործման հաշվի համար հաշվեկշռող հոդված է հանդիսանում խնայողությունը։
Կապիտալի հետ գործառնությունների հաշիվը նախատեսված է հիմնական և շրջանառու միջոցների իրական կուտակման գարծընթացի, ոչ նյութական և ոչ ֆինանսական ակտիվների, ինչպես նաև, դրանց ֆինանսավորման աղբյուրների բնութագրման համար։ Կապիտալի հետ գործառնությունների հաշվում արտացոլվում են ոչ ֆինանսական ակտիվների ձեռքբերման հետ կապված գործառնությունները և հարստության վերաբաշխմանը հանգեցնող կապիտալ տրանսֆերտները։ Հաշվի ռեսուրսային մասում ցույց են տրվում զուտ խնայողությունները, ստացման ենթակա, և վճարման համար նախատեսված կապիտալ տրանսֆերտները, որոնք հնարավորություն են տալիս որոշելու կապիտալի զուտ արժեքի փոփոխությունները, ինչը պայմանավորված է խնայողությամբ և կապիտալ տրանսֆերտներով։ Օգտագործման մեջ ցույց են տրվում ոչ ֆինանսական ակտիվներում տարբեր ձևերի ներդրումները (հիմնական միջոցների համախառն կուտակում, հիմնական կապիտալի սպառում, նյութական շրջանառու միջոցների պաշարների փոփոխություն, արժեքների ու հողի զուտ գնում և ոչ նյութական ակտիվներ)։ Սույն հաշվի հաշվեկշռող հոդվածը հանդիսանում է կամ զուտ վարկավորումը (+), կամ զուտ փոխառումները (-) ( զուտ վարկեր (+) կամ զուտ պարտքեր (-))։
ԱՀՀ-ի համակարդում ընդգրկվում է նաև ֆինանսական հաշիվը։
Ֆինանսական հաշիվն այն հաշիվն է,որտեղ գրանցվում են ֆինանսական ակտիվների և պասիվների գործառույթները,որոնք իրականացվում են կառուցվածքային միավորների,ինչպես նաև,կառուցվածքային միավորների ու "արտերկրի" միջև։Հաշվի ձախ մասում արտացոլվում է ձեռքբերումը՝ հանած ֆինանսական ակտիվների դուրս գրումը,իսկ աջ մասում՝ ընդունումը՝ հանած մարված պարտավորությունները։
Ծանութագրություններ
Կատեգորիա:Ազգային հաշիվներ Կատեգորիա:Տնտեսական տվյալներ Կատեգորիա:Պաշտոնական տվյալներ Կատեգորիա:Մակրոտնտեսագիտություն Կատեգորիա:Տնտեսական ցուցանիշներ
Կրաշեն
Կրաշեն, գյուղ Հայաստանի Հանրապետության Շիրակի մարզի Ախուրյանի տարածաշրջանում, մարզկենտրոն Գյումրիից մոտ 11 կմ հյուսիս-արևելք, Շիրակի լեռների հարավային փեշերին։ Վերանվանվել է Կրաշեն 1945 թ. դեկտեմբերի 7-ին ։
Բնակչություն
Ըստ ՀՀ 2011 թ. մարդահամարի արդյունքների` Կրաշենի մշտական բնակչությունը կազմել է 244, առկա բնակչությունը` 246 մարդ ։ 1831 թվականից մինչ օրս բնակիչները հայեր են, որոնց նախնիները եկել են Կարինի Պզտի-Տույ գյուղից և Պարսկահայաստանից ։
Կրաշենի բնակչության փոփոխությունը ժամանակի ընթացքում` ստորև.
Տնտեսություն
Բնակչությունը զբաղվում է հացահատիկի, կերային կուլտուրաների, ճակնդեղի և բանջարեղենի մշակությամբ։
Պատմամշակութային կառույցներ
Կրաշենում կա 1859 թ.-ի Սբ. Աստվածածին եկեղեցի։
Արտաքին հղումներ
Կատեգորիա:Ախուրյանի շրջան Կատեգորիա:Շիրակի մարզի գյուղեր
Վայկունիք
Վայկունիք, գավառ Մեծ Հայքի Արցախ նահանգի կազմում ։ 12-13-րդ դարերում գավառը կոչվել է Ծար, ընդգրկում էր Տրտու (Թարթառ) գետի ակունքները։
Աշխարհագրություն
Ծարի արևելյան սահմանն անցնում էր Դադիվանքի կողքով՝ ընդգրկելով Լեռնաբերդը, Թարթառի աջափնյա լեռնային մասը, ներառյալ Խադավանք-Խաթրավանքը և Վաղուհաս գյուղը։ Հարավից սահմանակից էր Սյունիքին (Ջերմուկի մոտ), արևմուտքում սահմանն անցնում էր Սևանի ավազանը Թարթառի ակունքներից բաժանող Ռմբոստյան լեռնաշղթայով, հյուսիսում ընդգրկում էր Մռավ լեռան հյուսիսային լանջերը՝ Քյուրակ և Շամքոր գետակներով։ Ծարի կամ Վերին Խաչենի իշխանության ժամանակ (Դոփի ու նրա ժառանգների իշխանապետության օրոք) Ծար կամ Ծարի երկիր էին կոչվում իշխանության բոլոր տիրույթները՝ բուն Ծար-Վայկունիքն ու Սևանի արևելյան ափը (հարավ-արևմուտքում ընդգրկելով Շողվագ բնակավայրը, հյուսիս-արևելքում՝ Արցախի Կողթ գավառը)։ Հաթերքի տեր Վախտանգի մահից (1220-ական թթ.) հետո Ծարի մեջ էր մտնում նաև Վերին Խաչենի իշխանությանն անցած Հաթերք գավառի մեծ մասը՝ Հաթերք ավանը, Դադիվանքը և շրջակա հողերը։ Բուն Ծարի նշանավոր բնակավայրերից աղբյուրներում հիշատակված են Ծար, Ակնա ավանները, Վաղուհաս, Գետաշեն, Դարբնոց և այլ գյուղերը, բերդերից՝ Հավքախաղացը, Հանդաբերդը կամ Լեռնաբերդը։ Եպիսկոպոսանիստն էր Խադավանք-Խաթրավանքը։
Կալինինո (գյուղ, Ուստ-Աբականսկի շրջան)
Կալինինո (Калинино), գյուղ Ռուսաստանի, Խակասիա հանրապետության Ուստ-Աբականսկի շրջանի կազմում։
Վայկունիք
Բնակչություն
17-րդ դարից բացառապես հայաբնակ Ծարի հին գյուղերում աստիճանաբար բնակություն են հաստատել Պարսկաստանի խորքերից գաղթեցված քոլանի քրդերը։
Արտաքին հղումներ
Կատեգորիա:Արցախ նահանգի գավառներ
Կալինինո (գյուղ, Ուստ-Աբականսկի շրջան)
Բնակչությունը 2004 թվականին գրանցված տվյալներով կազմում էր 2789 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Խակասիա հանրապետության Ուստ-Աբականսկի շրջանի բնակավայրեր Կատեգորիա:1920 թվականին հիմնադրված բնակավայրեր
Մարյանոպոլ (գյուղ, Նովոուկրաինկայի շրջան)
Մարյանոպոլ (Марянопіль), գյուղ Ուկրաինայի Կիրովոգրադի մարզի Նովոուկրաինկայի շրջանում։
2001 թվականի տվյալներով Մարյանոպոլ գյուղում բնակվում էր 228 մարդ։
Արտաքին հղումներ
Կատեգորիա:Ուկրաինայի Կիրովոգրադի մարզի Նովոուկրաինկայի շրջանի բնակավայրեր Կատեգորիա:Ուկրաինայի գյուղեր
Լիսոնե
Լիսոնե (Lissone), կոմունա Իտալիայում, գտնվում է Լոմբարդիա մարզի Մոնցա և Բրիանցա գավառում։
Բնակչությունը 38 088 մարդ է (ըստ 2005 թվականի տվյալներով)։ Բնակչության միջին խտությունը՝ 4232 մարդ/կմ²։ Զբաղեցնում է 9 կմ² տարածք։ Փոստային ինդեքս՝ 20035։ Հեռախոսային կոդը՝ 039։
Լիսոնեն սահմանակից է Վեդանո ալ Լամբրո, Մոնցա, Մուջիո, Դեսիո, Սերեգո, Ալբիատե, Սովիկո, Մակերիո և Բիասոնո մունիցիպալիտետներով։
Բնակավայրի հովանավորներն են սուրբ Պետրոս և Պողոս առաքյալները։ Տոնը նշվում է ամեն տարի հունիսի 29-ին։
Լիսոնեում է գտնվում «Biblioteca del Mobile e dell'Arredamento» (Կահույքի գրադարանը), որը միակն է Իտալիայում։
Արտաքին հղումներ
Բնակավայրի պաշտոնական կայք
Շիոֆոկ
Շիոֆոկ (Siófok), քաղաք Հունգարիայի հարավ-արևմուտքում, որը գտնվում է Բալատոն լճի հարավային ափին։ Լճի հարավային ափի ամենամեծ բնակավայրը՝ հանգստավայր։ Քաղաքը կանգնած է այն տեղում, որտեղ Բալատոնից հոսում է Շիո գետը, որը կապված է Դանուբի հետ Շիոֆոկ ջրանցքի միջոցով։ Քաղաքն իր անունը ստացել է գետի անունից։
Շիոֆոկի բնակչությունը 2014 թվականի հունվարի 1-ի դրությամբ կազմում է 25355 մարդ։
Աշխարհագրություն և տրանսպորտ
Քաղաքը գտնվում է Բուդապեշտից մոտ 115 կիլոմետր հարավ-արևմուտք։ Քաղաքով են անցնում երկաթուղային և ավտոմոբիլային (E71) Բուդապեշտ - Զագրեբ մայրուղիները։ Շիոֆոկը կանոնավոր ավտոբուսներով և գնացքներով կապեր ունի Բուդապեշտ և հարակից քաղաքներ։ Գնացքով դեպի Բուդապեշտ ճանապարհորդության ժամանակը մոտ 2 ժամ է։
Շիոֆոկը ջրային տրանսպորտի կարևոր հանգույց է։ Շիոֆոկ նավահանգիստը ամենամեծն է Բալատոնի վրա։ Այստեղ և՛ հաճույքի նավակներ, և՛ կանոնավոր ճանապարհորդություններ լճի ափով։ Շիոֆոկ ջրանցքը տրանսպորտային կապ է ապահովում Բալատոնի և Դանուբի միջև։
Պատմություն
Բնակավայրը այն վայրում է, որտեղ Շիոն դուրս է հոսում Բալատոնից, գոյություն է ունեցել հռոմեական դարաշրջանում։ Մ.թ.ա. 292 թվականին հռոմեացիները փորել են Շիոֆոկ ջրանցքը, որը քայքայվել է, ինչպես նաև ինքը՝ Շիոֆոկը կայսրության փլուզումից հետո։ Թուրքական տիրապետության տարիներին ջրանցքը վերականգնվել և նորից շահագործման է հանձնվել, ինչը նպաստել է քաղաքի աճին։
Այնուամենայնիվ, Շիոֆոկի իրական ծաղկման շրջանը սկսվեց թուրքերի արտաքսումից և Հունգարիայի Հաբսբուրգյան կայսրություն մտնելուց հետո և կապված էր Բալատոնի ափի զարգացման հետ՝ որպես բուժավայր ։ Շիոֆոկը հանգստավայրի կարգավիճակ է ստացել 18-րդ դարի վերջին և մինչ օրս մեծ ժողովրդականություն է վայելում հանգստացողների շրջանում։
1882 թվականին Շիոֆոկում ծնվել է հայտնի կոմպոզիտոր Իմրե Կալման ը։
Առողջարանային հանգստավայրի նշանակություն
Քաղաքի շրջակայքում կան մեծ թվով հայտնի լողափեր, այսպես կոչված, ոսկու և արծաթի ափերի վրա, որոնք բաժանված են Շիո գետով։ Բացի ծովափնյա հանգստից, քաղաքը առաջարկում է նաև առողջարանային բուժում։
Անեյրին Բարնարդ
Անեյրին Բարնարդ (Aneurin Barnard, ), թատրոնի և կինոյի ուելսցի դերասան, «Լոուրենս Օլիվիեի» մրցանակի դափնեկիր, որը լայն ճանաչում է ստացել BBC ալիքով հեռարձակվող «Սպիտակ թագուհին» հեռուստասերիալում Ռիչարդ III-ի դերը կատարելուց հետո։
Վաղ տարիներ
Բարնարդը ծնվել է Կենտրոնական Գլամորգանի նախկին Օգուր շրջանի տարածքում՝ Ջուն և Թերի Բարնարդների ընտանիքում ։ Բացի նրանից, ընտանիքում կա դուստր՝ Սերին ։ Ավագ դպրոց հաճախել է Ռոնտա, Կինոն, Թավ մարզում։ Դպրոցն ավարտելուց հետո կրթությունը շարունակել է Ուելսի երաժշտության և թատրոնի թագավորական քոլեջում, որն ավարտել է 2008 թվականին։ Այնտեղ նրա հետ սովորել են Քիմբերլի Նիքսոնն ու Թոմ Քալենը։ Նրա մայրենի լեզուն վալլիերենն է ։
Կարիերա
Բարնարդի համար թատրոնում առաջին նշանակալի դերը դարձել է «Գարնանային զարթոնք» մյուզիքլի լոնդոնյան պրեմիերայում խաղացած Մելքիորի դերը, որը նա կատարել է 2009 թվականի փետրվար-մայիս ամիսներին ։ Կատարման համար Բարնարդը «Մյուզիքլի լավագույն դերասան» անվանակարգում ստացել է «Լոուրենս Օլիվիեի» մրցանակը ։
Դերասանական դպրոցում սովորելու ժամանակ մասնակցել է «Կովկասի կավճային շրջան», «Որքան կարևոր է լուրջ լինելը» և «Վեսթսայդյան պատմություն» բեմադրություններում ։ Ուելսում նրա թատերական աշխատանքներն իրենց մեջ ներառել են նաև «Անձրևի տակ երգողները» ֆիլմում Դոն Լոկվուդի դերը ։
2011 թվականին Ջոնաթան Ինգլիշի «Երկաթե ասպետը» ֆիլմում խաղացել է Գայի դերը։ 2012 թվականին BBC 4 հեռուստաալիքի «Մենք նվաճել ենք Մանհեթենը» ֆիլմում, որտեղ նրա խաղընկերը Քարեն Գիլանն էր, կատարել է լուսանկարիչ Դևիդ Բեյլիի դերը։ 2012 թվականից հետո նկարահանվել է «Միջնաբերդ» հոգեբանական թրիլլերում և «Մերայա Մունդին և Միդասի արկղիկը» սարսափ արկածային ֆիլմի գլխավոր դերում ( Մայքլ Շինի, Յոհան Գրիֆիթի և Քիլի Հոուսի հետ միասին)։
2013 թվականին BBC-ի «Սպիտակ թագուհին» պատմական հեռուստասերիալում խաղացել է Ռիչարդ Գլոստերի, իսկ ավելի ուշ՝ Ռիչարդ III թագավորի դերը։ Նույն թվականին Էնդի դե Էմոնիի «Մունֆլիտ» հեռուստասերիալում՝ Ջոն Միդ Ֆոլկների համանուն պատմական-արկածային վեպի էկրանավորման մեջ,  խաղացել է գլխավոր հերոսի դերը։ 2014 թվականին Բարնարդը դեր է խաղացել ITV-ի՝ բրիտանացի երգչուհի Սիլա Բլեքի կյանքի մասին պատմող «Սիլա» երեք սերիանանոց ֆիլմում։ Շերիդան Սմիթը խաղացել է Սիլայի դերը, իսկ Բարնարդը՝ նրա ամուսնու՝ Բաբի Ուիլսի դերը։
2015 թվականին թողարկվել է Բրայան Հարգելանդի Քրեյ երկվորյակների մասին «Լեգենդ» ավազակային թրիլլերը, որտեղ Անեյրին Բարնարդը կրկնել է Դևիդ Բեյլի դերը ։
2016 թվականին BBC One-ի թողարկած և Լև Տոլստոյի համանուն վեպի հիման վրա նկարահանված «Պատերազմ և խաղաղություն» հեռուստասերիալում խաղացել է Բորիս Դրուբեցկոյի դերը ։
2017 թվականին դերասանը նկարահանվել է «Պրահայի ինտերլյուդիա»-ում՝ Պրահայում «Դոն Ժուան» օպերայի բեմադրությունների ժամանակ Վոլֆգանգ Ամադեուս Մոցարտի կյանքի մասին ֆիլմում ։ 2017 թվականի հուլիսին մեծ էկրան է դուրս եկել Քրիստոֆեր Նոլանի «Դյունկերկ» ֆիլմը, որտեղ Բարնարդը խաղացել է գլխավոր դերերից մեկը ։
2019 թվականին լույս է տեսել ամերիկացի գրող Դոնա Թարթի «Կարմրակատարը» վեպի համանուն էկրանավորումը՝ նկարահանված ռեժիսոր Ջոն Քրոուլի կողմից։ Անեյրին Բարնարդը կատարել է Բորիսի՝ ուկրանացի վտարանդու դերը, որը դարձել է գլխավոր հերոսի՝ Թեո Դեկերի մոտ ընկերը։ Նրա դերը բաժին է հասել Էնսել Էլգորթին։
Ծանոթագրություններ
Կատեգորիա:Մայիսի 8 ծնունդներ Կատեգորիա:1987 ծնունդներ Կատեգորիա:21-րդ դարի դերասաններ Կատեգորիա:Լոուրենս Օլիվիեի մրցանակի դափնեկիրներ Կատեգորիա:Բրիտանացի հեռուստատեսային դերասաններ
Մորավա (Դանուբի ստորին վտակ)
Մորավա (Велика Морава, Margus), գետ է Սերբիայում, Դանուբի աջ վտակն է և նրա մեջ է թափվում Սմեդերևոյից արևելք։ Ձևավորվում է Հարավային Մորավա և Արևմտյան Մորավա գետերի միախառնվման արդյունքում, 15 կմ հեռավորության վրա  Կրուշևաց քաղաքից։ Գետի երկարությունը կազմում է 217 կմ, իսկ Հարավային Մորավիայի ակունքներից հաշվելու դեպքում 536 կմ։
Մորավայի ավազանի տարածքը կազմում է մոտավորապես 38 հազար քառ․կմ, և ավազանում գտնվող երկրներն են՝ Սերբիան, Բուլղարիան (որոնց տարածքում է գտնվում ավազանի տարածքի 3%-ը 1,2 հազ. կմ²), Չեռնոգորիան, Մակեդոնիան (0,5 %-ից պակաս) ։
Անվան ծագում
Գետի անվանումը հիշատակվում է Ստրաբոնի կողմից որպես Μάργοσ / Βάργοσ, Պլինիոս Ավագն էլ որպես Margis։ Ըստ Վլադիմիր Գեորգիևի գետի անվանումը ունի իլլիրիական կամ թրակիական ծագում և ծագել է հնդեվրոպական լեզվի morgo բառից՝ միջ․ merece, Հին սկանդինավերեն՝ merki «ճահիճ»։ Կամ էլ անվանումը մոտ է merguót,  բառերին ։